Youri Djorkaeff

Youri Raffi Djorkaeff (sündinud 9. märtsil 1968) on endine Prantsusmaa jalgpallikoondise mängija, kes mängis kas ründaja või ründava poolkaitsjana. Koos Prantsusmaa jalgpallikoondisega võitis Djorkaeff 1998. aasta MMi, 2000. aasta EMi ja 2001. aasta FIFA konföderatsioonide karika. Ka tema isa Jean Djorkaeff oli jalgpallur. Djorkaeff sündis kalmõkist-poolakast isa ja armeenlasest ema peres Lyonis. Ta alustas karjääri aastal 1984 Prantsusmaa klubis Grenoble Foot 38, enne kui 1989 liikus edasi RC Strasbourg ridadesse, 1990 AS Monacosse ning seejärel 1995 Paris Saint-Germaini võistkonda. 1994. aastal juhtis Djorkaeff 20 väravaga Prantsusmaa kõrgliiga väravalööjate tabelit. 1996 sõlmis ta lepingu Itaalia tippklubiga Milano Inter ning 1999. aastal asus ta Saksamaa klubisse 1. FC Kaiserslautern. Djorkaeffi liitumine Inglismaa klubiga Bolton Wanderers äratas 2002. aastal küll palju tähelepanu, kuid ta lisas oma kolme seal veedetud hooaja jooksul võistkonda palju kvaliteeti ning tõi kaasa rahvusvahelise "unistuste meeskonna" tekke (koos temaga Nigeeria mängija Jay-Jay Okocha ning endine Madridi Reali mängija Iván Campo). Hooajaks 2004–2005 läks ta üle teise Inglise klubisse Blackburn Rovers, kuid lahkus sealt peale ainult kolmes mängus osalemist. Seejärel sõlmis ta 2005. aasta veebruaris lepingu Põhja-Ameerika liiga Major League Soccer klubiga MetroStars (aastast 2006 kannab klubi nime New York Red Bulls). Tehingu väärtus 180 000 dollarit (lisaks boonused) oli väiksem kui mitmed teiste riikide liigadest talle tehtud pakkumised. Djorkaeff oli esimene Prantsusmaa mängija, kes sealses liigas mängis ning ta lõpetas hooaja klubi kõige väärtuslikuma mängija tiitliga, olles liigamängudes löönud 10 väravat ja andnud 7 väravasöötu. Djorkaeff teatas juba 2006. aasta hooaja alguses, et ta lõpetab hooaja lõpus kärjaari, ning mängis hooaja uuendatud imagoga New York Red Bullsis. Oma mängijakarjääri lõpetas ta 2006. aasta 29. oktoobril, olles MLSi idakonverentsi poolfinaalide teises kohtumises olnud sunnitud hüppeliigesevenituse tõttu väljakult lahkuma. Parisi Saint-Germaini ridades võitis Djorkaeff 1996. aastal UEFA karikavõitjate karika ning Milano Interi ridades 1998. aastal UEFA karika. Prantsusmaa koondises kogunes tal 82 mängu ning neis lõi ta kokku 28 väravat. Lisaks kahele võidetud suurturniirile (1998. aasta jalgpalli maailmameistrivõistlused ja 2000. aasta Euroopa meistrivõistlused jalgpallis) esindas ta oma riiki ka 1996. aasta Euroopa meistrivõistlustel ja 2002. aasta maailmameistrivõistlustel. Djorkaeff on välja andnud singli "Vivre dans Ta Lumière". Ka Youri vend Micha Djorkaeff oli elukutseline jalgpallur. 15. novembril 2012 viis Djorkaef läbi Armeeniaga seotud telefoni teel raha kogumise ürituse. Saadud tulusid kasutatakse kogukonnakeskuste ehitamiseks Artsakhi küladesse ning põllumajanduse arendamiseks Armeenia Tavuši maakonnas. Lisaks kasutatakse osa tuludest Süüria-Armeenia kogukonnale kiireloomulise abi andmiseks. 1998 Prantsusmaa Auleegioni ordeni kavaler (rüütel) Monaco Prantsusmaa karikas: 1990–91 Paris Saint-Germain Prantsusmaa meistrite karikas: 1995 UEFA karikavõitjate karikas: 1995–96 Inter UEFA karikas: 1997–98 Bolton Wanderers Football League Cup (teine koht): 2004 Prantsusmaa Maailmameistrivõistlused: 1998 Euroopa meistrivõistlused: 2000 FIFA konföderatsioonide karikas: 2001 Armeenia diasporaa "Youri Djorkaeffi elulugu". IMDb. Vaadatud 10.04.2011. "ФРАНЦИЯ – АРМЕНИЯ" (vene). Спорт Экспресс. 31.03.1999.[alaline kõdulink] "uefa.com – Football Europe – News & Features – News Specific". Originaali arhiivikoopia seisuga 11. veebruar 2009. Vaadatud 9. detsembril 2013. BBC News (30.10.2006). "France great Djorkaeff quits game". Vaadatud 10.04.2011. The Guardian (22.08.2007). "Does Shay Given really carry holy water with him at every match?". London. Vaadatud 10.04.2011. Armenia Now (16.11.2012). "Phone-a-thon for Armenian charity held in Europe ahead of 24-hour Thanksgiving Day Telethon". Armeenia. Originaali arhiivikoopia seisuga 13.12.2013. Vaadatud 02.12.2012. "France honors World Cup winners – Government gives Legion of Honor to players, coaches". CNN Sports Illustrated. 01.09.1998. Originaali arhiivikoopia seisuga 4.06.2011. Vaadatud 20.07.2006. "Décret du 24 juillet 1998 portant nomination à titre exceptionnel". Journal Officiel de la République Française (prantsuse). 25.07.1998. Vaadatud 10.03.2009. "Youri Djorkaeff – International Matches". Vaadatud 10.04.2011. {{netiviide}}: eiran tundmatut parameetrit |avaldaja= (juhend) Youri Djorkaeff FIFA andmebaasis Youri Djorkaeffi andmed kodulehel National Football Teams